Pepelnica
Pepelnica ili Čista srijeda (latinski: Feria quarta cinerum ili Dies cinerum) je kršćanski blagdan kojim započinje korizma, a obilježava se od pontifikata Grgura I. Dan prije Čiste srijede je pokladni utorak. Slavi se 40 dana prije Uskrsa (ne računajući nedjelje). Pepelnica je početak korizmenog vremena. To je dan pokore, razmišljanja, nemrsa i posta. Naziv pepelnica dolazi od običaja da se na taj dan za vrijeme bogoslužja posveti pepeo spaljenih palminih grančica prethodne godine i obilježe vjernici križem od tog pepela. Posveta pepela i primanje križa od pepela (također pepela) spadaju među znakove koji blagotvorno utječu na spasenje, sakramentale. Korizma je namijenjena spomenu na 40 dana koje je Isus Krist proveo u postu i molitvi u pustinji (po Evanđelju po Mateju) i pripremi za Uskrs. Istočne Crkve ne poznaje Pepelnicu jer korizma počinje u nedjelju navečer sedmog tjedna prije Uskrsa.